b'\n_START_ARTICLE_\nRoman Jerala\n_START_SECTION_\n\xc5\xbdivljenje\n_START_PARAGRAPH_\nDiplomiral je leta 1986 na Fakulteti za naravoslovje in tehnologijo v Ljubljani. Na isti fakulteti je leta 1990 magistriral in tri leta kasneje \xc5\xa1e doktoriral. _NEWLINE_V akademskem letu 1994/1995 je bil na postdoktorskem izpopolnjevanju na Univerzi v Virginiji. Med letoma 1996 in 2001 je bil zaposlen v Laboratoriju za NMR in molekularno modeliranje. Od 2009 je direktor projektov na podro\xc4\x8dju sintezne biologije. _NEWLINE_Ima naziv znanstvenega svetnika in vodje odseka za sintezno biologijo in imunologijo na Kemijskem in\xc5\xa1titutu v Ljubljani. Poleg tega predava predmet biokemijska informatika na Fakulteti za kemijo in kemijsko tehnologijo.\n_START_SECTION_\nDelo\n_START_PARAGRAPH_\nZnanstveno se ukvarja predvsem z biokemijskimi in molekularnimi procesi, ki igrajo vlogo pri celi\xc4\x8dni imunosti, pa tudi s podro\xc4\x8dji sintezne biologije in bioinformatike.\n_START_SECTION_\nTekmovanja\n_START_PARAGRAPH_\nV mednarodni javnosti je znan tudi po slovenskih \xc5\xa1tudentskih ekipah, ki so na mednarodnem \xc5\xa1tudentskem tekmovanju v sintezni biologiji (iGEM) na Tehnolo\xc5\xa1kem in\xc5\xa1titutu Massachusettsa (Cambridge, Massachusetts, ZDA) v konkurenci ekip z najuglednej\xc5\xa1ih svetovnih univerz v petih letih, odkar je tekmovanje mednarodno, dale\xc4\x8d najuspe\xc5\xa1nej\xc5\xa1e v celotnem tekmovanju s tremi osvojenimi glavnimi nagradami od leta 2006 do leta 2010.\n_START_SECTION_\nNagrade\n_START_PARAGRAPH_\nZa svoje delo je leta 2009 prejel Preglovo nagrado Kemijskega in\xc5\xa1tituta in Zoisovo nagrado za vrhunske znanstvene dose\xc5\xbeke. Prejel je tudi ERC Advanced Grant 2017._NEWLINE_Leta 2019 je bil izvoljen za izrednega \xc4\x8dlana SAZU.\n_START_SECTION_\nV medijih\n_START_PARAGRAPH_\nLeta 2011 je bil gost Sandija \xc4\x8colnika v oddaji Ve\xc4\x8derni gost. Ve\xc4\x8dkrat javno kritizira slovensko politiko financiranja znanstvenih raziskav, zaradi katere so raziskovalci prisiljeni oditi v tujino, dr\xc5\xbeava pa pri tem izgublja potencial.'